Усурт

Усурт (рушла Новый Юрт) – Российыште Марий Элын Морко кундемыштыже верланыше Шеҥше ял шотан илемыш пурышо ял. Калыкчот: 123 еҥ (2003 ий), 99 еҥ (2010 ий). Верланыме вер Шеҥше ял деч 2 километр касвел могырно верланен. Лӱмлӧ еҥ-влак Ефимов Василий Ефимович (Шочын:1912 ий) – 1941–1945 ийласе Кугу Ачамланде сарын участникше. Ефимов Николай Ефимович (шочын:1915 ий.) – Йошкар Тисте орденын кавалерже, 1941–1945 ийласе Кугу Ачамланде сарын участникше. Кузьмин Александр Кузьмич (шочын:1913 ий.) – 1941–1945 ийласе Кугу Ачамланде сарын участникше. Кузьмин Евгений Петрович – марий шанчызе, историк, историй шанче кандидат (2009), Марий Эл Республикысе С.Г. Чавайн лӱмеш Кугыжаныш премийын лауреатше (2011), В.М.Васильев лӱмеш Йылмым, сылнымутым да историйым шымлыше марий институтын директоржо (2017 ий ӱярня тылзе гыч), Марий калык конгрессын Вуйлатышыже (2018 ий гыч), Марий Эл Республик шымше созыв Кугыжаныш Погынын депутатше (2018), Марий Эл Республик Кугыжаныш Погын Вуйлатышын тӱҥ пашам коден кайыде ыштыше Алмаштарышыже (2019). Морданов Николай Абросимович (шочын: 1912 ий.) – Йошкар Шӱдыр орденын кавалерже, 1941–1945 ийласе Кугу Ачамланде сарын участникше. Кылвер-влак Деревня Новый Юрт (Усурт). Литератур История сел и деревень Республики Марий Эл. Моркинский район: Сборник документальных очерков. — Йошкар-Ола: Комитет Республики Марий Эл по делам архивов, Государственный архив Республики Марий Эл, Администрация муниципального образования «Моркинский район», 2004. – 320 с. ил. С.247. Важ-влак